ผายลมหลังการผ่าตัด บรรเทาอาการไม่สบายตัว รับประทานอาหารและเครื่องดื่มหลังการผ่าตัด
ออกไปเดินแถวบ้านสัก 15 นาที แต่คุณต้องแน่ใจว่าตัวเองสามารถทำกิจกรรมในระดับนี้ได้สบายๆ การเดินจะไปกระตุ้นให้กล้ามเนื้อลำไส้ทำงาน ซึ่งจะช่วยลดอาการท้องผูกและท้องอืด อีกทั้งยังกระตุ้นให้ผายลมออกมาด้วย หลังการผ่าตัดอย่างน้อย 2-3 วัน ให้หลีกเลี่ยงกิจกรรมทางกายที่ต้องออกแรงหนักกว่าการเดิน นอนหงายแล้ววางหมอนไว้ใต้เข่า จากนั้นค่อยๆ ยกขาขวาชันเข่าไปทางหน้าท้องค้างไว้ 10 วินาที หลังจากผ่านไป 10 วินาทีก็เอาขาลงแล้วทำท่านี้ซ้ำที่ขาซ้าย  การยกขาแบบนี้จะทำให้กล้ามเนื้อในช่องท้องหดตัวและขยาย ช่วยให้ผายลมออกมาผ่านทางระบบย่อยอาหาร ออกกำลังกายแบบนี้วันละ 2-3 ครั้งจนกว่าความรู้สึกไม่สบายตัวจะหายไป รับประทานยาที่ช่วยลดกรดในร่างกายหรือทำให้คุณผายลมออกมาได้ง่ายขึ้น แต่อย่าลืมปรึกษาแพทย์เรื่องยาต่างๆ ก่อนไปซื้อยามารับประทานด้วยตนเอง ตัวอย่างยาที่ช่วยกระตุ้นทางเดินของแก๊สได้แก่ไซเมทิโคนและโคเลส ซึ่งสามารถหาซื้อได้ตามร้านขายยาส่วนใหญ่ มือซ้ายกำมือแล้วกดข้อนิ้วลงบนหน้าท้องด้านขวาเบาๆ จากนั้นนวดหน้าท้องวนขึ้นไปที่หน้าอก แล้วนวดลงมาที่หน้าท้องด้านซ้าย  การนวดในลักษณะนี้จะช่วยให้กล้ามเนื้อในช่องท้องผ่อนคลายและกระตุ้นกิจกรรมในลำไส้ เวลานวดท้องระวังอย่ากดลงไปแรงมาก เพราะอาจจะทำให้คุณไม่สบายตัวกว่าตอนก่อนนวดเสียอีก นำถุงประคบร้อนห่อไว้ในผ้าขนหนูอีกทีหนึ่งเพื่อไม่ให้สัมผัสกับผิวหนังโดยตรง เพราะการวางถุงประคบร้อนลงบนผิวเปลือยเปล่าอาจทำให้เกิดอาการชาหรือแม้แต่การบาดเจ็บเล็กๆ น้อยๆ ได้  รู้ไว้ว่าการประคบด้วยถุงประคบร้อนอาจช่วยบรรเทาอาการปวดท้องที่เกิดจากแก๊สได้ก็จริง แต่มันก็อาจจะทำให้อาการบวมหลังการผ่าตัดแย่ลงได้ คุณสามารถใช้ถุงประคบร้อนได้บ่อยตามต้องการเพื่อกระตุ้นกล้ามเนื้อช่องท้อง แต่อย่าประคบนานกว่าครั้งละ 20 นาที และพักอย่างน้อย 20 นาทีก่อนประคบรอบถัดไปเพื่อให้ร่างกายเย็นลงบ้าง แพทย์อาจจะอยากให้คุณรับประทานยาแก้ปวดบางตัวตามที่แพทย์สั่งมากกว่า โดยเฉพาะอย่างยิ่งถ้าคุณมีอาการปวดที่หัวไหล่หลังการผ่าตัด อย่ารับประทานยาแก้ปวดที่แพทย์ไม่ได้สั่ง เพราะยาแก้ปวดบางชนิดอาจยิ่งทำให้ท้องผูก  ยาแก้ปวดบางตัวก็อาจทำให้คลื่นไส้ ถ้าคุณมีอาการคลื่นไส้ ให้บอกแพทย์ทันทีและดูว่าคุณสามารถเปลี่ยนไปรับประทานยาตัวอื่นได้หรือไม่ เพื่อเลี่ยงอาการท้องผูกที่อาจเกิดจากการรับประทานยา อย่าลืมดื่มน้ำมากๆ และรับประทานผักและผลไม้ที่มีกากใยเยอะๆ จำไว้ว่ายาแก้ปวดบางตัวก็อาจจะยิ่งทำให้มีแก๊ส และทำให้ใช้เวลานานกว่านิสัยในการขับถ่ายจะกลับไปเป็นเหมือนเดิม ใส่เสื้อผ้าที่ไม่มียางยืดรัดเอวในช่วง 1-2 สัปดาห์แรกหลังจากการผ่าตัด หรือจนกว่าอาการท้องผูกและไม่สบายตัวที่เกิดจากแก๊สจะหายไป ถ้าเป็นไปได้ให้ใส่เสื้อผ้าที่ใหญ่กว่าเสื้อผ้าปกติที่คุณใส่นิดหน่อย เพื่อที่คุณจะได้ไม่รู้สึกคับตรงแถวหน้าท้อง เสื้อผ้า เช่น เดรสสวมหัวและชุดนอนเป็นเสื้อผ้าที่เหมาะใส่ในช่วง 2-3 สัปดาห์แรกหลังการผ่าตัด เป็นที่รู้กันดีว่าชาเปปเปอร์มินต์ร้อนช่วยเพิ่มกิจกรรมของกระเพาะและลำไส้ และลดอาการปวดท้องที่เกิดจากแก๊ส อย่างไรก็ตามอย่าลืมปรึกษาแพทย์ก่อนเพื่อให้คุณแน่ใจว่าสามารถดื่มได้ เพื่อให้กระเพาะและลำไส้เคลื่อนไหวมากยิ่งขึ้น ให้ดื่มชาที่มีฤทธิ์เป็นยาระบายตามธรรมชาติ เช่น ชาสมูตมูฟ เช่นเดียวกับการดื่มชา มีหลักฐานทางการวิจัยที่บอกว่า การเคี้ยวหมากฝรั่งหลังการผ่าตัดช่วยลดอาการท้องผูกที่เกิดขึ้นหลังการผ่าตัดผ่านกล้อง เคี้ยวหมากฝรั่ง 15 นาทีทุก 2 ชั่วโมงหลังการผ่าตัดเพื่อให้ได้ประโยชน์ต่อสุขภาพที่คุณนึกไม่ถึงมาก่อน  คุณจะเคี้ยวหมากฝรั่งรสอะไรก็ได้ เพราะการเคลื่อนไหวผ่านการเคี้ยวคือสิ่งที่สำคัญที่สุด อย่าลืมปิดปากและอย่าคุยขณะเคี้ยวหมากฝรั่ง เพราะจะกลายเป็นว่าคุณกลืนอากาศเข้าไปมากกว่าเดิม ซึ่งจะยิ่งไปเพิ่มแก๊สในช่องท้อง การดื่มน้ำอัดลมจะยิ่งทำให้อาการปวดที่เกิดจากการใช้คาร์บอนไดออกไซด์ระหว่างการผ่าตัดผ่านกล้องแย่ลงกว่าเดิม และการหลีกเลี่ยงเครื่องดื่มที่มีแก๊สเหล่านี้ยังช่วยลดอาการคลื่นไส้ที่เกิดขึ้นหลังการผ่าตัดได้ด้วย แม้ว่าคุณควรงดน้ำอัดลมอย่างน้อย 2 วันแรกหลังการผ่าตัด แต่ก็ให้ถามแพทย์ว่าคุณต้องงดนานกว่านั้นไหมเมื่อพิจารณาจากสุขภาพของคุณ การดื่มเครื่องดื่มจากหลอดอาจทำให้คุณเผลอกลืนอากาศเข้าไประหว่างดื่มน้ำ ซึ่งจะทำให้คุณปวดท้องเพราะมีแก๊สครืดคราดอยู่ในกระเพาะอาหาร หลังการผ่าตัดให้ดื่มเครื่องดื่มจากภาชนะที่คุณสามารถดื่มได้ทางปากโดยตรงเท่านั้น จนกว่าคุณจะไม่รู้สึกปวดท้องแล้ว ร่างกายย่อยอาหารเหล่านี้ได้ง่ายและคุณเองก็กลืนง่ายด้วย หลังสัปดาห์แรกผ่านไป ค่อยๆ เพิ่มอาหารนิ่มๆ ในอีก 4-6 สัปดาห์ถัดไป  อาหารที่เหมาะจะรับประทานและดื่มในช่วงสัปดาห์แรกได้แก่ ซุปใส ซุปข้น มิลค์เชค พุดดิ้ง และมันบด หลีกเลี่ยงอาหารที่ย่อยยาก เช่น ขนมปังเปลือกหนา เบเกิล เนื้อสัตว์เหนียวๆ ผักดิบ และถั่วเปลือกแข็ง
ออกไปเดินเล่นเบาๆ เพื่อกระตุ้นให้ลำไส้เคลื่อนไหว. ออกกำลังกายท่ายกขาเพื่อช่วยให้คุณผายลมออกมา. รับประทานยาที่ช่วยให้ผายลม. นวดหรือถูหน้าท้องเพื่อกำจัดความรู้สึกไม่สบายตัวที่เกิดจากแก๊ส. วางถุงประคบร้อนไว้บนหน้าท้อง 15 นาทีเพื่อบรรเทาอาการปวดท้องที่เกิดจากแก๊ส. รับประทานยาแก้ปวดตามที่แพทย์จ่าย. ใส่เสื้อผ้าหลวมๆ สบายๆ ที่ไม่รัดหน้าท้อง. จิบชาเปปเปอร์มินต์ร้อนถ้าแพทย์บอกว่าดื่มได้. เคี้ยวหมากฝรั่งหลังการผ่าตัดเพื่อให้หายเร็วขึ้น. หลีกเลี่ยงน้ำอัดลม 1-2 วันหลังการผ่าตัด. งดใช้หลอดจนกว่าอาการปวดท้องที่เกิดจากแก๊สจะหายไป. สัปดาห์แรกหลังการผ่าตัดให้รับประทานของเหลวและอาหารนิ่มๆ.
https://www.wikihow.com/Relieve-Gas-After-a-Laparoscopic-Surgery https://www.wikihow.com/Relieve-Gas-After-a-Laparoscopic-Surgery https://www.wikihow.com/Relieve-Gas-After-a-Laparoscopic-Surgery
Passing Gas After Your Surgery Relieving Discomfort Eating and Drinking After Surgery